b"\n_START_ARTICLE_\nAg\xc3\xa8ncia Europea de Seguretat A\xc3\xa8ria\n_START_SECTION_\nHist\xc3\xb2ria\n_START_PARAGRAPH_\nVa ser creada el 7 de setembre de 2002 pel Parlament Europeu i ratificada pel Consell de la Uni\xc3\xb3 Europea el 15 de juliol del mateix any. Operativa des del 28 de setembre de 2003, es fix\xc3\xa0 la seva seu a la ciutat alemanya de Col\xc3\xb2nia. Arribar\xc3\xa0 a la plena funcionalitat l'any 2008, un cop hagi rebut les funcions de les Autoritats Conjuntes d'Aviaci\xc3\xb3 (JAA).\n_START_SECTION_\nMembres\n_START_PARAGRAPH_\nFormada per tots els Estats membres de la Uni\xc3\xb3 Europea, aquests formen el Consell d'Administraci\xc3\xb3 de l'Ag\xc3\xa8ncia, el qual nomena al seu torn el Director Executiu. Tamb\xc3\xa9 en formen part, sense dret a vot, els estats de l'Associaci\xc3\xb3 Europea de Lliure Comer\xc3\xa7. Aquest \xc3\xa9s l'encarregat de vetllar per la correcta aplicaci\xc3\xb3 dels reglaments i mesures d'execuci\xc3\xb3 adoptades per la Comissi\xc3\xb3 Europea."